  Майя Бывальцева 18-тӥ шуркынмонлы Удмуртиын коронавиурсэн черлан 379 выль учыръёсты пусйизы. Висьыны усемъёс пӧлын 27 пиналъёс но 65 арессэс ортчем 68 арлыдоос. Со сярысь элькунысь оперативной штаблэн пресс-службаез ивортӥз. Диагноззы Ижкарын 191 улӥсьёслэн зэмаз, Глазкарын – 35, Вотка ёросын – 30, Дэри, Ува ёросъёсын – быдэн 29, Якшур-Бӧдья ёросын – 15, Юкаменск ёросын – тямыс, Камабрка ёросын – сизьым, Глаз, Кияса ёросъёсын – быдэн куать, Шаркан ёросын – вить, Воткаын, Сарапулын – быдэн ньыль, Балезино, Кез ёросъёсын – быдэн куинь, Пичи Пурга, Сюмси ёросъёсын – быдэн кык муртлэн. 312 адями йӧназ. 11 мурт улонысь кошкиз. Кышномуртъёслы 54, 58, 66, 75, 80, 88 арес вал, воргоронъёслы – 42, 44, 62, 66, 81 арес 18-тӥ шуркынмонлы Удмуртиын коронавиурсэн черлан 71 сюрс 111 учыръёс лабораториосын зэматэмын. 59 сюрс 921 адями йӧназ, 3 сюрс 109 мурт улонысь кошкиз. Та дыре 353 висисьёслэн тазалыксы секыт лыдъяське. Берло нунал ӵоже коронавируслы 4 сюрс 730 эскеронъёс ортчытӥзы. Коронавируслэсь прививка 603 сюрс 359 адями пуктӥз, со пӧлысь 386 сюрс 809 мурт кык компонентэн. «Спутник Лайт» вакцинаез 105 сюрс 922 адямилы пуктӥзы. Тегъёс: Тазалык Ижкар висён Удмуртия коронавирус  